OpenLLM-France/wikimedia huggingface dataset:
# Kazimierz Deyna

Kazimierz Deyna (Starogard Gdański, 23 d'octubre de 1947 - San Diego, 1 de setembre de 1989) fou un futbolista polonès.
Deyna començà a jugar a futbol el 1958 al Włókniarz Starogard Gdański, però el club on triomfà fou el Legia Varsòvia. Guanyà la lliga polonesa dels anys 1969 i 1970.
Debutà amb la selecció polonesa el 24 d'abril de 1968, amb la qual guanyà la medalla d'or als jocs olímpics de Múnic 1972 (i màxim golejador del torneig), fou tercer al Mundial d'Alemanya 74 i medalla d'argent als Jocs Olímpics de Montreal 1976. L'any 1978 jugà el Mundial de l'Argentina i fou traspassat al Manchester City.
El 1981 participà en la pel·lícula Evasió o victòria de John Huston. Aquell any emigrà als Estats Units i jugà al San Diego Sockers i al Legends San Diego. Va morir d'accident de cotxe l'1 de setembre de 1989 a San Diego. El 1994 fou escollit per la federació polonesa i lectors de diaris com el futbolista polonès de tots els temps.
Va participar en la pel·lícula Evasió o victòria (Escape to Victory, John Huston, 1981).

## Referències

* ↑ «Polonia 1972 – 1974: generazione di fenomeni» (en italià). Storie di Calcio, 30-11-2015. [Consulta: 13 març 2017].
* ↑ «Legia Warszawa». polishsoccer.net. Arxivat 24 de gener 2009 a Wayback Machine.
* 1 2 «Kazimierz Deyna». DatabaseOlympics.

## Enllaços externs

* Seguidors de Kazimierz Deyna
* Kazimierz Deyna (90minut.pl) (polonès)
Kazimierz Deyna amb Polònia - Caixes de navegació :
Selecció de futbol de Polònia – Copa del Món de Futbol de 1974
1 Fischer •
2 Tomaszewski •
3 Kalinowski •
4 Szymanowski •
5 Gut •
6 Gorgoń •
7 Wieczorek •
8 Bulzacki •
9 Żmuda •
10 Musiał •
11 Ćmikiewicz •
12 Deyna (c) •
13 Kasperczak •
14 Maszczyk •
15 Jakóbczak •
16 Lato •
17 Szarmach •
18 Gadocha •
19 Domarski •
20 Kapka •
21 Kmiecik •
22 Kusto •
Entrenador: Górski
Selecció de futbol de Polònia – Copa del Món de Futbol de 1978
1 Tomaszewski •
2 Mazur •
3 Maculewicz •
4 Szymanowski •
5 Nawałka •
6 Gorgoń •
7 Iwan •
8 Kasperczak •
9 Żmuda •
10 Rudy •
11 Masztaler •
12 Deyna •
13 Kupcewicz •
14 Justek •
15 Kusto •
16 Lato •
17 Szarmach •
18 Boniek •
19 Lubański •
20 Wójcicki •
21 Kukla •
22 Kostrzewa •
Seleccionador: Gmoch :
# Konsole

Konsole és un emulador de terminal desenvolupat pel projecte KDE. Konsole suporta sessions múltiples i està molt integrat amb l'entorn KDE, permetent les operacions d'edició típiques i moltes característiques més. Les aplicacions de KDE Konqueror, Krusader, Kate, Konversation, Dolphin i KDevelop utilitzen el Konsole per subministrar funcions integrades de terminal.

## Funcionalitats

* Terminals en pestanyes.
* Fons translúcids.
* Visió amb pantalla partida (2 consoles simultànies).
* Direccions preferides de navegació i SSH.
* Paletes de colors personalitzables.
* Accessos ràpids amb el teclat personalitzables.
* Notificacions sobre silenci i activitat al terminal.
* Pot obrir el terminal directament al directori on es localitzi amb el gestor de fitxers.
* Exportació a text pla o format HTML.

## Vegeu també

* YaKuake

## Referències

* ↑ «New features in Konsole in KDE 4.0». The KDE Source Repository, 01-05-2008.

## Enllaços externs

* Konsole - Lloc web oficial
# Keszthely

Keszthely ([ˈkɛsthɛj]) és una ciutat d'Hongria situada al comtat de Zala, a l'extrem occidental del llac Balaton.
Tot i que habitada, almenys, des de temps de l'antiga Roma (cultura de Keszthely i la llengua romànica pannona), la primera prova escrita de l'existència de la ciutat de Keszthely es remunta a un document datat de 1247. Des de l'any 1421 Keszthely és una ciutat comercial.
En l'actualitat, una de les seves atraccions turístiques més notables és el palau Festetics, d'estil barroc i construït al 1745. Així mateix, el Museu Balaton té exposicions geològiques i arqueològiques i tracta principalment la història del llac Balaton. A Keszthely hi ha la Facultat d'Agricultura de la Universitat de Pannònia (en hongarés: Pannon Egyetem), abans Universitat de Veszprém (Veszprémi Egyetem), fundada l'any 1949.

## Ciutats agermanades

La ciutat de Keszthely està agermanada amb:
* Boppard, Alemanya
* Hof van Twente, Països Baixos
* Stary Sacz, Polònia
* Lancut, Polònia
* Turnov, República Txeca
* Levoča, Eslovàquia
* Piran, Eslovènia
* Litomyšl, República Txeca
* Piwniczna-Zdrój, Polònia
* Jedrzejów, Polònia
* Alanya, Turquia

## Referències

* ↑ A MAGYAR KÖZTÁRSASÁG HELYSÉGNÉVTÁRA, 2009. Központi Statisztikai Hivatal (KSH).
* ↑ «.». Arxivat de l'original el 2016-03-10. [Consulta: 25 octubre 2019].
* ↑ «Còpia arxivada». Arxivat de l'original el 25 de juliol de 2010. [Consulta: 24 octubre 2010].

## Enllaços externs

* Págian web oficla de Keszthely
* Keszthely a la Universitat de Veszprém Arxivat 2010-01-23 a Wayback Machine.
* Fotografies aèrees de Keszthely
* Keszthely en Flickr
# Juninho Fonseca

Alcides Fonseca Junior, més conegut com a Juninho Fonseca o simplement Juninho (nascut a Olímpia, São Paulo, 29 d'agost de 1958) és un antic futbolista que jugava de defensa central.

## Referències

* ↑ «Futpedia: Juninho Fonseca (Alcides Fonseca Júnior)» (en portuguese). Globo Esporte. Arxivat de l'original el 2010-12-21. [Consulta: 24 gener 2010].
* ↑ Juninho Fonseca Fitxa i estadístiques a la FIFA
* ↑ «Todos os brasileiros - 1982» (en portuguès). FolhaOnline, 09-12-2005. [Consulta: 16 desembre 2017].
# Koiné

«Koiné» té aquests significats:
* Lingüística:
** El dialecte estàndard usat a Grècia i Roma antigues. Vegeu grec koiné.
** Per extensió, qualsevol dialecte usat com a estàndard dins qualsevol llengua. Vegeu Llengua koiné.
* El grup de treball i estudi sobre la sociolingüística. Vegeu Grup Koiné.
# Kutzenhausen

«Kutzenhausen» té aquests significats:
* Kutzenhausen (Baix Rin): municipi francès del departament del Baix Rin
* Kutzenhausen (Baviera): municipi alemany de l'estat de Baviera
# Kahlenbergita

La kahlenbergita és un mineral de la classe dels òxids.

## Característiques

La kahlenbergita és un òxid de fórmula química KAl$_{11}$O$_{17}$. Va ser aprovada com a espècie vàlida per l'Associació Mineralògica Internacional l'any 2019. Cristal·litza en el sistema hexagonal. És l'anàleg de potassi de la diaoyudaoïta i d'alumini de la shagamita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5295/1.

## Formació i jaciments

Va ser descrita al mont Har Parsa, situat a la conca de l'Hatrurim, al consell regional de Tamar (Districte del Sud, Israel). També ha estat descrita a la zona del riu Kishon, al districte de Haifa (també a Israel), i a la Sierra de Comechingones, a la província de San Luis (Argentina). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Kahlenbergite» (en anglès). Mindat. [Consulta: 29 juliol 2021].
# L'Hereu Puig de la Vall

Pere Joan Puig de la Vall va formar part de la colla d'en Joan Sala i Ferrer durant molts anys, però en tota banda només hi ha un cap i aquest era en Joan Sala, alies Serrallonga. Es van enfrontar en una baralla a mort entre ell i en Serrallonga, i en va sortir perdedor, però no va morir a mans d'en Serrallonga sinó que va fugir amb la cua entre cames, era guerxo i tenia el nas tort. Era un home mesquí i poc honorable, un trampós covard, més encara després de la humiliant derrota que va patir de mans del seu etern rival i enemic, tot i que abans amic; Serrallonga, el més gran bandoler de Catalunya, juntament amb Perot Rocaguinarda, també uns dels grans bandolers de Catalunya.

## Referències

* ↑ Àlies Serrallonga
* ↑ Història de Joan Serrallonga
* ↑ «Enfrontament amb Puig de la Vall». Arxivat de l'original el 2016-11-04. [Consulta: 3 novembre 2016].

## Bibliografia

* Joan Sala i Ferrer, àlies Serrallonga. De la història a la llegenda, Ariadna Sotorra i Figuerola
# L'Hermine

L'Hermine fou una revista bretona fundada el 1890 per Louis Tiercelin, que la dirigí durant 22 anys. Es va fer famós per organitzar Sopars Cèltics als salons Gaze de Rennes, que van prendre el relleu dels organitzats el 1879 per Narcisse Quellien al voltant d'Ernest Renan. Hi participaren els autors bretons més coneguts (Charles Le Goffic, Anatole Le Braz, François-Marie Luzel) així com joves talents i poetes que van prendre notorietat a la revista (Eugène Herpin, Sophie Hue, Jos Parker, Marie de Valandré …). Edouard Beaufils, secretari de L'Hermine, hi publicà el seu "Bulletin séparatiste de la Bretagne autonome".
# Kràsna Zorià (Crimea)

* Per a altres significats, vegeu «Kràsnaia Zarià».
Kràsna Zorià (en (ucraïnès): Красна Зоря) és un poble de la República Autònoma de Crimea a Ucraïna, que el 2014 tenia 323 habitants. Pertany al districte de Bakhtxissarai. Fins al 1945 la vila es deia Akxeikh.

## Població

Segons les dades del 2001 la composició de la població de la vila de Kràsnaia Zarià d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# La Grande

La Grande és una població dels Estats Units a l'estat d'Oregon. Segons el cens del 2006 tenia 12.540 habitants.

## Demografia

Segons el cens del 2000, La Grande tenia 12.327 habitants, 5.124 habitatges, i 2.982 famílies. La densitat de població era de 1.094,1 habitants per km².
Dels 5.124 habitatges en un 28% hi vivien nens de menys de 18 anys, en un 45,1% hi vivien parelles casades, en un 9,6% dones solteres, i en un 41,8% no eren unitats familiars. En el 32,2% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,6% tenia menys de 18 anys, un 16,5% entre 18 i 24, un 23,9% entre 25 i 44, un 21,4% de 45 a 60 i un 14,6% 65 anys o més.
L'edat mediana era de 34 anys. Per cada 100 dones de 18 o més anys hi havia 88 homes.
La renda mediana per habitatge era de 31.576$ i la renda mediana per família de 40.508$. Els homes tenien una renda mediana de 32.746$ mentre que les dones 21.930$. La renda per capita de la població era de 16.550$. Aproximadament el 8,3% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Grande». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- La Grande». American Fact Finder. Oficina del Cens dels Estats Units, 12-01-2010.
# La Grande-Duchesse de Gérolstein

La Grande-Duchesse de Gérolstein (títol original en francès, en català La gran duquesa de Gérolstein) és una obra dramaticomusical en tres actes composta per Jacques Offenbach sobre un llibret en francès d'Henri Meilhac i Ludovic Halévy. Es va estrenar el 12 d'abril de 1867 al Théâtre des Variétés de París.

## Referències

* ↑ «Dades de l'òpera» (en alemany). Operone. Arxivat de l'original el 25 de setembre 2017. [Consulta: 16 maig 2018].
# Pittsville (Wisconsin)

Pittsville és una població dels Estats Units a l'estat de Wisconsin. Segons el cens del 2000 tenia 866 habitants.

## Demografia

Segons el cens del 2000, Pittsville tenia 866 habitants, 331 habitatges, i 238 famílies. La densitat de població era de 167,2 habitants per km².
Dels 331 habitatges en un 39% hi vivien nens de menys de 18 anys, en un 57,7% hi vivien parelles casades, en un 9,7% dones solteres, i en un 27,8% no eren unitats familiars. En el 25,7% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,08.
Per edats la població es repartia de la següent manera: un 29,2% tenia menys de 18 anys, un 8,4% entre 18 i 24, un 30,8% entre 25 i 44, un 19,4% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 97,1 homes.
La renda mediana per habitatge era de 36.750 $ i la renda mediana per família de 41.964 $. Els homes tenien una renda mediana de 30.500 $ mentre que les dones 20.625 $. La renda per capita de la població era de 16.257 $. Aproximadament el 2,2% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pittsville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Pittsville». American Fact Finder. Oficina del Cens dels Estats Units, 12-01-2010.
# Phyllomys mantiqueirensis

Phyllomys mantiqueirensis és una espècie de mamífer rosegador de la família de les rates espinoses. És endèmica de Minas Gerais (Brasil), on viu a altituds d'uns 1.800 m. El seu hàbitat natural són les selves pluvials mixtes de montà. L'entorn natural on viu està fragmentat.
El seu nom específic, mantiqueirensis, fou escollit en referència a la localitat tipus de l'espècie, la serralada de la Mantiqueira.

## Referències

* ↑ Leite, Y.; Patterson, B. Phyllomys mantiqueirensis. UICN 2008. Llista Vermella d'espècies amenaçades de la UICN, edició 2008, consultada el 23 març 2015.
* ↑ Leite, Y. L. R. Evolution and Systematics of the Atlantic Tree Rats, Genus Phyllomys (Rodentia, Echimyidae), with Description of Two New Species (en anglès). University of California Press, 2003, p. 25. ISBN 9780520916074.
# Phyllomys lamarum

Phyllomys lamarum és una espècie de mamífer rosegador de la família de les rates espinoses. És endèmica de l'est del Brasil, on viu des de Paraíba fins a Minas Gerais, passant per l'estat de Bahia. Els seus hàbitats naturals són els boscos semiperennes i les zones costaneres. Està amenaçada per la fragmentació del seu entorn natural.

## Referències

* ↑ Leite, Y.; Patterson, B. Phyllomys lamarum. UICN 2008. Llista Vermella d'espècies amenaçades de la UICN, edició 2008, consultada el 17 març 2015.
# Platja de Sienra

La platja de Sienra es troba en el concejo asturià de Cudillero i pertany a la localitat de Ballota. Forma part de la Costa Occidental d'Astúries i es troba emmarcada en el Paisatge Protegit de la Costa Occidental d'Astúries.

## Descripció

La platja és realment un pedrer amb forma de petxina, té una longitud d'uns 200-210 m i una amplària mitjana d'uns 18 m. El seu entorn és rural i amb un baix grau d'urbanització i la perillositat és mitjana. Les sorres són blanquinoses de gra mitjà i té molt poca assistència. Els accessos són per als vianants i inferiors a un km però de difícil recorregut. El seu entorn és rural i amb un baix mitjà d'urbanització. El jaç està compost de sorres gruixudes i tons clars en petites quantitats, ja que la majoria del jaç ho cobreixen palets.
Per arribar a aquesta platja cal prendre el camí més oriental de Ballota. Després de superar l'església i una granja de vaques cal seguir uns 400 m més i aparcar el vehicle. Més endavant, i en el primer gran penya-segat, està la platja. Aquests tenen un desnivell d'uns 80 m i el camí per baixar està ple de vegetació i té un desnivell extremadament pronunciat pel que es desaconsella baixar per ell.
La platja té una gran riquesa de peixos en el pedrer i una desembocadura fluvial. No hi ha cap mena de servei. Es reitera la perillositat dels penya-segats.

## Referències

* ↑ http://www.deturismoporasturias.com/asturias/playas/index.html Arxivat 2015-02-18 a Wayback Machine.
* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 97. ISBN 978-84-8459-669-1.
# Platja de Silgar

La platja de Silgar és una platja situada al tram de costa urbà del municipi de Sanxenxo, a la província de Pontevedra. Té la distinció de Bandera blava.
Té una extensió de 750 metres i està acompanyada en tot el seu recorregut per un passeig marítim. Està separada de la platja de Baltar, a la localitat de Portonovo, per la punta d'O Vicaño.

## Enllaços externs

* Informació a la web de Turisme de Galícia
# Platymantis guentheri

Platymantis guentheri és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Ubaldo, D.& Gutierrez, B. 2004. Platymantis guentheri. Llista Vermella d'Espècies Amenaçades de la UICN 2006. Consulta: 18 d'abril del 2008.
# Plecotus strelkovi

Plecotus strelkovi és una espècie de ratpenat de la família dels vespertiliònids. Viu a l'Iran, l'Afganistan, el Tadjikistan, l'Uzbekistan, el Kirguizstan, el Kazakhstan i la Xina. El seu hàbitat natural són les serralades àrides de l'Àsia central. Es desconeix si hi ha cap amenaça significativa per a la supervivència d'aquesta espècie. Fou anomenat en honor de Piotr Strelkov, conservador de l'Institut Zoològic de Sant Petersburg.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 397. ISBN 978-0801893049.
* ↑ Spitzenberger, F.; Strelkov, P.P.; Winkler, H.; Haring, E. 2006. A preliminary revision of the genus Plecotus (Chiroptera, Vespertilionidae) based on genetic and morphological results. Zoologica Scripta 35:187-230.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Pobles indígenes de Xile

Els pobles indígenes de Xile són la part de la població d'aquest país que es declara o reconeix com a indígena (o com diuen allí "originaris) i que no és plenament crioll o europeu, encara que en alguns casos els indígenes estan barrejats amb criolls. No havien gaudit mai de cap reconeixement fins a la promulgació de la llei 19253 de 5 d'octubre de 1993, que va reconèixer com a pobles indígenes de Xile als aimares, atacamenys, quítxuas, maputxes, rapanuis, kolla, yamana, kawashkar i "altres ètnies del nord del país".
La llista de pobles indígenes és la següent:
* Aimara
* Aonikenk
* Atacamenys
* Caucahué, extingits
* Changos, extingits
* Chiquiyanes, extingits
* Chonos, extingits
* Cuncos, extingits
* Diaguita (Diaguita Huacoaltinos)
* Huillitxes
* Kawésqar o kawashkar
* Kolla
* Maputxe
* Picunxes, extingits
* Poyes, extingits
* Pueltxes
** günnün-a-künna, extingits a Xile
* Rapanuis (o Pasquencs)
* Selknam, extingits a Xile
* Yamana o Yagán, extingits a Xile
Plantilla:Indígenes de Sud-amèrica
# Piracicaba

Piracicaba és un municipi brasiler de l'Estat de São Paulo. Es localitza a 22° 43′ 31″ de latitud Sud i la 47° 38′ 57″ de longitud Oest, havent-hi una altitud de 547 metres. El 2022 tenia 423.323 habitants. Té una àrea de 1.378,07 km².

## Origen

El nom de la ciutat ve d'un dialecte tupí-guaraní, "lloc significat on el peix pareixi". És una referència a les grandioses caigudes de Riu Piracicaba que bloquegen la piracema dels peixos.

## Indústria

La ciutat és un important pol regional de desenvolupament industrial i agrícola, estant situada en una de les regions més industrialitzades i productives de tot l'Estat de São Paulo. La regió concentra una població aproximada d'1,2 milió d'habitants.
El complex industrial de la regió de Piracicaba és format per més de cinc mil indústries, destacant-se les activitats dels sectors metal·lúrgic mecànic, tèxtil, alimentari i combustibles (producció de petroquímics i d'alcohol).

## Ciutats agermanes

* Santa Ana, El Salvador

## Referències

* ↑ «Piracicaba» (en portuguès). Institut Brasiler de Geografia i Estadística. [Consulta: 9 juliol 2023].
* ↑ «Vocabulário tupi-português das lições» (en portuguès). Universitat de São Paulo. Arxivat de l'original el 2012-08-09. [Consulta: 9 juliol 2023].

## Vegeu també

* Miguel Martins Abrahão
# Piracés

Piracés és un municipi aragonès situat a la província d'Osca i enquadrat a la comarca de la Foia d'Osca.

## Referències

* ↑ «Gran Enciclopèdia Aragonesa, Piracés». Arxivat de l'original el 2016-09-13. [Consulta: 17 juliol 2016].
# Pià (Navès)

Pià o Peà és una entitat de població del municipi de Navès (Solsonès). Es troba a 958 metres d'altitud en d'un turó entre el Cardener i el seu afluent per l'esquerra, la rasa de Peà.
L'església parroquial està dedicada a Sant Jaume.

## Referències

* Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Planeta hipotètic

Un planeta hipotètic o objecte planetari hipotètic és un planeta o cos similar l'existència del qual no ha estat demostrada, però ha estat especulada o teorizada per algú.
* Per a planetes hipotètics del sistema solar, vegeu Objectes hipotètics del sistema solar.
* Per a objectes que es van postular entre les òrbites de Mart i Júpiter, vegeu Cinquè planeta (hipotètic).
** Faetó (planeta)
** Planeta V
* Per al planeta hipotètic més enllà de Neptú, vegeu Planeta X.
* Per a planetes extrasolars l'existència dels quals hagi estat teoritzada o no hagi pogut ser demostrada, vegeu Planeta extrasolar hipotètic.
* Per a planetes l'existència dels quals no és acceptada per la ciència, vegeu Planetes i objectes proposats en religió, astrologia, ufologia i pseudociència.

## Vegeu també

* Lluna hipotètica
* Estrella hipotètica
# Polyipnus spinosus

Polyipnus spinosus és una espècie de peix pertanyent a la família dels esternoptíquids.

## Descripció

* Fa 8,5 cm de llargària màxima.

## Hàbitat

És un peix marí i bentopelàgic que viu entre 0-500 m de fondària a la plataforma continental.

## Distribució geogràfica

Es troba al Pacífic occidental central: Indonèsia, les illes Filipines i Tailàndia.

## Observacions

És inofensiu per als humans.

## Referències

* ↑ Günther A., 1887. Report on the deep-sea fishes collected by H. M. S. Challenger during the years 1873-1876. Rep. Sci. Res. Voy. H.M.S. Challenger v. 22 (pt 57). i-lxv + 1-268.
* ↑ uBio (anglès)
* ↑ Günther, A., 1887. Report on the deep-sea fishes collected by H. M. S. Challenger during the years 1873-1876. Report on the Scientific Results of the Voyage of H. M. S. Challenger v. 22 (pt 57): i-lxv + 1-268, Pls. 1-66.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Harold, A. S., 1994. A taxonomic revision of the sternoptychid genus Polyipnus (Teleostei: Stomiiformes) with an analysis of phylogenetic relationships. Bull. Mar. Sci. 54(2):428-534.

## Enllaços externs

* AQUATAB